O elevă din Torino protestează zilnic în fața școlii pentru redeschiderea claselor. Reacția ministrului Educației din Italia.
O elevă din Italia protestează în fiecare zi în fața școlii. Anita Iacovelli cere redeschiderea școlii. Anita spune că ministrul educaţiei din Italia a felicitat-o şi a asigurat-o că şcolile se vor redeschide curând.
Şcoala în clasă e dreptul elevului. Asta susţine o elevă de 12 ani din Italia, care protestează în fiecare zi în faţa şcolii și cere redeschiderea acesteia. Anita Iacovelli învaţă într-o şcoală din Torino, închisă după instituirea unor măsuri de carantină. Îşi aduce un scaun roz şi o masă pliantă pe care îşi pune laptopul și luptă pentru educaţie.I s-au alăturat şi alţi colegi, impresionaţi de gestul ei. Anita spune că ministrul educaţiei din Italia a felicitat-o şi a asigurat-o că şcolile se vor redeschide curând.Anita Iacovelli, elevă: "Când au anunţat că şcolile urmează să se închidă, m-am gândit că nu aş mai putea suporta încă un an de cursuri la distanţă. Este greu să te concentrezi în faţa unui computer şi nu poţi urmări cursurile aşa cum ai face-o în clasă.".